Lengyelország egyike annak a tizenhat országnak, melyek részt vettek a legelső, 2003-as Junior Eurovíziós Dalfesztiválon. A verseny legsikertelenebb országának volt mondható egészen 2016-os visszatérésükig. Az első két részvételüknél utolsó helyen végeztek. A rossz eredmények miatt a lengyel tévé 2005-ben visszalépett a versenytől annak ellenére, hogy 2003-ban aláírtak egy három évre szóló szerződést.